gu en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu ca en gu gu gu gu gu gu gu gu gu gu gu gu gu gu gu gu gu ca en gu gu gu gu gu gu gu gu gu gu gu gu gu gu gu ca en gu gu gu gu gu gu gu gu gu gu gu gu gu gu ca en gu gu gu gu gu gu gu gu gu gu gu gu gu gu ca en gu gu gu gu gu gu gu gu gu gu gu ca en gu gu gu gu gu gu gu gu gu gu gu gu ca en gu gu gu gu gu gu gu gu gu gu gu gu ca en gu gu gu gu gu gu gu gu gu gu ca en gu gu gu gu gu gu gu gu gu gu gu ca en en en gu en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu en en
સમાચાર સંક્ષિપ્ત – જ્ઞાન ભંડાર
સાંસદ આદર્શ ગ્રામ યોજના -ગુજરાત
વિક્રમ સંવત ૨૦૭૪ શ્રાવણસુદ બારસ
જમ્મુ કાશ્મીરમાં બકરીઈદના પ્રસંગે કેટલાક ભાગોમાં વ્યાપક હિંસા ભડકી ઉઠી છે.ઇન્સ્પેક્ટર સહીત ત્રણ પોલીસ કર્મચારી અને ભાજપ કાર્યકરની હત્યા કરવામાં આવી. શ્રીનગરના માર્ગો પર પથ્થરમારાની સાથે પાકિસ્તાન અને આઈએસના ધ્વજ ફરકાવવામાં આવ્યા.
કોંગેસના વરિષ્ઠ નેતા અને ગુજરાતના પૂર્વ પ્રભારી ગુરૂદાસ કામતનું 63 વર્ષની વયે હદયરોગના હુમલાથી અવસાન થયું. તેઓ અખિલ ભારતીય કોંગ્રેસ કમિટીના મહાસચિવ અને કોંગ્રેસ સમિતિના સભ્ય હતા.
કેરળમાં આવેલ વિનાશક પૂર માટે વિદેશી સહાયનો ભારતનો ઇનકાર, 2004માં નક્કી થયેલી નીતિ પ્રમાણે વિદેશમાંથી કોઈપણ મદદ નહિ લેવાય.
પંજાબમાં રાજ્યમાં પાકિસ્તાન જેવો ઈશનિંદા કાયદો લાવવામાં આવ્યો છે. જેના અંતર્ગત ધાર્મિક ગ્રંથોનું અપમાન કરવા અંગે આજીવન કેદની સજા સુધીની જોગવાઈ છે.
પાકિસ્તાનમાં નવા વડાપ્રધાન ઇમરાનખાને ‘ સરકારી મીડિયા’ પરથી પ્રતિબંધ હટાવવાની જાહેરાત કરી.
આજે વડાપ્રધાન નરેન્દ્ર મોદી ગુજરાતના પ્રવાસે, તેઓ વલસાડ, જુનાગઢ અને ગાંધીનગરના વિવિધ કાર્યક્રમોમાં હાજરી આપશે.
વસ્ત્રાલ ગામથી એપરલ પાર્ક સુધીની લગભગ 6.50 કિલોમીટર રૂટ પર જાન્યુઆરી 2019માં મેટ્રો ટ્રેન શરૂ થઇ જશે.
હોકીના ઇતિહાસમાં ભારતની સૌથી મોટી જીત, એશિયન ગેમ્સમાં હોંગકોંગને 26-0 થી હરાવી 86 વર્ષ જૂનો રેકોર્ડ તોડ્યો. 1932માં ભારતે USને 24-1થી હરાવ્યું હતું.
એશિયન ગેમ્સમાં મહિલા શૂટિંગમાં રાહી સર્નોબતે 25 મીટર પિસ્તોલ સ્પર્ધામાં ગોલ્ડમેડલ જીત્યો. રાહી શૂટિંગમાં ગોલ્ડમેડલ જીતનારી પ્રથમ ભારતીય મહિલા શૂટર છે.
ઇંગ્લેન્ડ સામેની ત્રીજી ટેસ્ટમાં ભારતનો 203 રનથી શાનદાર જીત મેળવી. વિરાટ કોહલી મેન ઓફ ધ મેચ જાહેર કરવામાં આવ્યા હતા.
વિક્રમ સંવત ૨૦૭૪ શ્રાવણસુદ અગિયારસ
માનવ સંશાધન વિકાસ મંત્રાલયે મેડીકલ અમે ડેન્ટલ પ્રવેશ પરીક્ષા માટે લેવાતી નીટ પરીક્ષા વર્ષમાં એક જ વખત લેવામાં આવશે. ઓનલાઈન નહિ પણ પેન-પેપર મોડથી પરીક્ષા થશે. આ અગાઉ સરકારે વર્ષમાં બે વખત અને ઓનલાઈન પરીક્ષા લેવાની જાહેરાત કરી હતી તે નિર્ણય રદ કરવામાં આવ્યો છે.NEET સાથે અન્ય પરીક્ષાઓનું સમયપત્રક જાહેર કરવામાં આવ્યું છે.
ઓલ ઇન્ડીયા કોંગ્રેસ કમિટી (AICC)ના અધ્યક્ષ રાહુલ ગાંધીએ સંગઠનમાં ફેરફારો કર્યા, અહેમદ પટેલને કોંગ્રેસના રાષ્ટ્રીય ખજાનચી તરીકે જવાબદારી સોપવામાં આવી. રાજ્યસભાના સાંસદ આનંદ શર્માને કોંગ્રેસ ફોરેન સેલના ચેરમેન બનાવવામાં આવ્યા છે.
રાજ્યસભાની ચૂંટણીમાં નોટાનો ઉપયોગ કરી શકાય નહિ- સુપ્રીમકોર્ટ. ગુજરાતમાં કોંગ્રેસ નેતા શૈલેશ પટેલની અરજી પર સુનાવણી કરતી વખતે સુપ્રીમકોર્ટે આ ચુકાદો આપ્યો છે.
અંતરીક્ષમાં ભારતનો ડંકો, ભારત દ્વારા લગભગ 10 વર્ષ પહેલા ચંદ્ર પર ચંદ્રયાન મોકલ્યું હતું આ ચંદ્રયાને તાજેતરમાં ચંદ્ર પર બરફના પુરાવા આપ્યા છે.
ઉત્તરાખંડ હાઈકોર્ટે રાજ્યમાં જાહેર સ્થળોએ કે ખુલ્લામાં બકરાની કતલ પર મંગળવારે પ્રતિબંધ મૂક્યો છે. આદેશ બકરીઈદ સહીત અન્ય પ્રસંગો અને તમામ ધર્મોને સમાનરૂપે લાગુ થશે.
દેશના અનેક રાજ્યોમાં નવા રાજ્યપાલોની નિમણૂંક કરવામાં આવી છે જેમાં જમ્મુ કાશ્મીરના રાજ્યપાલ તરીકે સત્યપાલિક મલિક, બિહારમાં લાલજી ટંડન, સિક્કીમમાં ગંગાપ્રસાદ, મેઘાલયમાં તથાગત રોય અને ત્રિપુરામાં કપ્તાનસિંહ સોલંકીની નિયુક્તિ કરવામાં આવી છે.
કેરળમાં વિનાશકારી પુરને કારણે હજુ દસ લાખ નાગરીકો રાહત કેમ્પમાં, રાહતકાર્ય પૂરજોશમાં ચાલુ છે. કેરળના પૂર:નિર્માણ માટે 700 કરોડ રૂપિયા આપવાની યુએઈની જાહેરાત. ફેસબુકે 1.75 કરોડના દાનની જાહેરાત કરી.
મધ્યપ્રદેશના મંદસૌરમાં સાત વર્ષની માસૂમ બાળકી સાથે સામૂહિક દુષ્કર્મના બે આરોપીઓને સજા પોક્સો એક્ટણા વિશેષ જજ વિદ્યા ગુપ્તાએ ફાંસીની સજા ફટકારી છે.
એશિયન ગેમ્સમાં સતત ત્રીજા દિવસે ભારતને ત્રીજો ગોલ્ડ. 10 મીટર એર પિસ્તોલમાં 16 વર્ષીય સૌરભ ચૌધરીએ ગોલ્ડમેડલ જીત્યો.સૌરભ ચૌધરી એશિયાડમાં ગોલ્ડ મેડલ જીતનારો સૌથી નાની વયનો ભારતીય શૂટર બન્યો. 50 મીટર એર રાઈફલ થ્રો પોઝીશનમાં સંજીવ રાજપૂતે સિલ્વર મેડલ જીત્યો.
એશિયન ગેમ્સમાં ભારતીય મહિલા કબડ્ડી ટીમ સેમીફાઈનલમાં પહોંચી. અભિષેક વર્મા અને મહિલા રેસલર દિવ્યા કાકરાનને 68 કિલોગ્રામ ફ્રીસ્ટાઈલમાં બ્રોન્ઝ મેડલ જીત્યો.
ઇંગ્લેન્ડ સામેની ત્રીજી ટેસ્ટ ભારતનો વિજયથી એક વિકેટ દૂર, ઇંગ્લેન્ડે નવ વિકેટ ગુમાવી 311 રન કર્યા છે. બુમરાહે પાંચ વિકેટ ઝડપી છે.
રાજ્યમાં ડેન્ટલ અને આર્યુવેદ,હોમિયોપેથી અને નેચરોપેથી સહીત વિદ્યાશાખામાં પ્રવેશ માટે ત્રીજા રાઉન્ડનું ચોઈસફીલિંગ આજથી 10.00 કલાકથી 25મીના રોજ 12.00 કલાક સુધી કરી શકશે છે.27 ઓગસ્ટના રોજ સીટ એલોટમેન્ટ થશે.
પાટીદાર પાસના નેતા હાર્દિક પટેલના 25 ઓગસ્ટના ઉપવાસ આંદોલનને કોંગ્રેસનું સમર્થન, રાજ્યના 22થી વધુ ધારાસભ્યોએ હાર્દિકને ઉપવાસ કરવા માટે સ્થળની મંજુરી માટે મુખ્યમંત્રીને રજૂઆત કરી.
મહેસાણાની દૂધસાગર ડેરીમાં વિપુલ ચૌધરીની પેનલનો વિજય. ચેરમેન તરીકે આશાબેન ઠાકોર અને વાઈસ ચેરમેન તરીકે મોઘજીભાઇ ચૌધરી વિજેતા જાહેર કરવામાં આવ્યા છે.
Posted on August 22, 2018August 22, 2018 by ashwinPosted in દૈનિક સમાચાર
વિક્રમ સંવત ૨૦૭૪ શ્રાવણસુદ અગિયારસ
વડાપ્રધાન નરેન્દ્ર મોદીએ પાકના વડાપ્રધાન ઇમરાનખાનને પત્ર લખીને બંને દેશો વચ્ચેના સંબંધો સુધારવાની દિશામાં પહેલ કરી, પાકિસ્તાન સાથે રચનાત્મક જોડાણ માટે ભારત આતુર.
કેરળમાં જળપ્રલયથી 10 લાખ લોકો રાહત શિબિરોમાં આશરો લઇ રહ્યા છે તેઓને રોગચાળાનો ભય. કેન્દ્ર સરકારે પૂરની સ્થિતિને ‘ ગંભીર પ્રાકૃતિક આપદા’ જાહેર કરી.
કોંગ્રેસ પ્રમુખ રાહુલ ગાંધી 22 થી 25 ઓગસ્ટ દરમિયાન લંડન, જર્મનીના પ્રવાસે જશે, જર્મનીમાં વસતા બિનનિવાસી ભારતીયો, અગ્રણીઓ અને મીડીયાને મળશે.
ઇન્ડોનેશિયામાં લોમ્બોકમાં ફરીથી 6.9ની તીવ્રતાનો શક્તિશાળી ભૂકંપ આવતાં અફરાતફરીનો માહોલ સર્જાયો, 15 લોકોના મોત.
કેન્દ્ર સરકાર NPA (નોન પર્ફોમિંગ એસેટ) સંકટમાં ફસાયેલ સરકાર હવે સંકટમાંથી બહાર કાઢવા માટે રિઝર્વ બેંકના પૂર્વ ગવર્નર રઘુરામ રાજનને યાદ કરવા પડ્યા, રાજનને સંસદીય સમીક્ષા સમિતિમાં હાજર રહેવા જણાવવામાં આવ્યું છે.
પાટીદાર અનામત આંદોલનમાં હિંસા ભડકાવનાર અને સરકાર ઉથલાવવાના વર્ષ 2015ના કેસમાં અલ્પેશ કથીરિયાને સમાજને ગેરમાર્ગે દોરી ભટકાઉં ભાષણ આપવાના આરોપસર ક્રાઈમ બ્રાંચે ધરપકડ કરી ઝડપી કોર્ટમાં રજુ કરતાં કોર્ટે ચાર દિવસના રિમાન્ડ મંજુર કર્યા.
પાસના કન્વીનર હાર્દિક પટેલ નિકોલમાં મંજુરી નહિ મળતાં હવે બોપલમાં તેના નિવાસ સ્થાને 25 ઓગસ્ટથી ઉપવાસ કરશે, ગાંધીનગર સત્યાગ્રહ છાવણીમાં ઉપવાસ કરવાની મંજુરી માગવામાં આવી છે.
ભારતના પૂર્વ વડાપ્રધાન અટલ બિહારી બાજપેયીના અસ્થિ આજે ગુજરાત યુનિવર્સિટી કન્વેશન હોલ ખાતે સર્વપક્ષીય અને સર્વધર્મ પ્રાર્થના સભા યોજાશે. અટલજીના અસ્થિ સાબરમતી, મહી, નર્મદા, ત્રિવેણી સંગમ અને સરસ્વતીમાં વિસર્જિત કરવામાં આવશે.
એશિયન ગેમ્સમાં ૨૩ વર્ષની વિનેશ ફોગાડ એશિયાડમાં ગોલ્ડ મેડલ જીતનારી પ્રથમ ભારતીય મહિલા બની. તેને ફાઈનલમાં જાપાનની યુકીને 6-2 થી હરાવી ઈતિહાસ રચ્યો.
એર્શિયન ગેમ્સમાં ભારતીય શૂટર દીપક કુમારે પુરૂષોની 10 મીટર રાઈફલ સ્પર્ધામાં સિલ્વર મેડલ જીત્યો. એશિયાડમાં તેનો પ્રથમ સિલ્વર મેડલ છે. આ ઉપરાંત 19 વર્ષીય ભારતીય શૂટર લક્ષ્ય શેઓરાને ટ્રેપ શૂટિંગમાં શાનદાર પ્રદર્શન કરી સિલ્વર મેડલ જીત્યો.
એશિયન ગેમ્સમાં મેન્સ- વિમેન્સ બેડમિન્ટન ટીમ કવાર્ટર ફાઈનલમાં આઉટ થઇ જતાં બેડમિન્ટનમાં ભારતના અભિયાનનો અંત આવ્યો.
ભારત- ઇંગ્લેન્ડ ત્રીજી ટેસ્ટ : ભારતે બીજા દાવમાં સાત વિકેટ ગુમાવી 352 રન કરી દાવ ડીકલેર કર્યો. વિરાટ કોહલીએ શાનદાર 103 રન,ચેતેશ્વર પુજારાએ 72 રન અને હાર્દિક પંડ્યાએ અણનમ 52 રન કર્યા હતા. ભારતે ઇંગ્લેન્ડને ટેસ્ટ જીતવા માટે 521 રનનો લક્ષ્યાંક આપ્યો છે જેના જવાબમાં ઇંગ્લેન્ડને વિના વિકેટે 23 રન કર્યા છે.
Posted on August 21, 2018 by ashwinPosted in દૈનિક સમાચાર
વિક્રમ સંવત ૨૦૭૪ શ્રાવણસુદ દશમ
કેરળની સ્થિતિમાં આંશિક સુધારો, રૂ. 20,000 કરોડથી વધુ નુકસાનનો અંદાજ. બચાવ કામગીરી ઝડપી બનાવાયા.
અન્ડરવર્લ્ડ ડોન દાઉદ ઈબ્રાહીમનો ફાઈનાન્સ મેનેજર અને નજીકનો સાથી જબીર મોતીને લંડનમાંથી પકડી પાડતાં ભારતને મોટી સફળતા.જબીર પાકિસ્તાનનો પાસપોર્ટ ધરાવે છે.
એશિયન ગેમ્સમાં ભારતનો સ્ટાર રેસલર બજરંગ પુનીયાએ પુરૂષોની 65 કિલોગ્રામ સ્પર્ધામાં જાપાનના તાકાતાની દાયચીને હરાવી ભારતને પ્રથમ ગોલ્ડમેડલ અપાવ્યો.ભારતીય શૂટર અપૂર્વી ચંદેલા – રવિકુમારને બ્રોન્ઝ મેડલ મેળવ્યો હતો.
એશિયન ગેમ્સમાં પ્રથમ દિવસે ભારતનો સ્ટાર રેસલર સુશીલકુમાર એક જ બાઉટમાં હારીને બહાર થતાં તેનો એશિયાડ અભિયાનનો અંત આવ્યો.
એશીય ગેમ્સમાં ભારતીય મહિલા કબડ્ડીમાં વિજય મેળવ્યો, બેડમિન્ટનમાં માલ્દીવને ભારતે ૩-0થી પરાજય આપ્યો. ભારતીય મહિલા હોકી ટીમે પણ ઇન્ડોનેશિયાને 8-0 થી હરાવીને શાનદાર વિજય મેળવ્યો.
ભારત-ઇંગ્લેન્ડ સામેની ત્રીજી ટેસ્ટના બીજા દિવસે ભારત 329 રનના જવાબમાં ઇંગ્લેન્ડ 161 રનમાં આઉટ, હાર્દિક પંડ્યાએ પાંચ વિકેટ ઝડપી.ભારત બીજા દાવમાં બે વિકેટ ગુમાવી 124 રન કરતાં ભારત મજબૂત સ્થિતિમાં છે.
હંમેશા વિવાદિત નિવેદનોને કારણે ચર્ચામાં રહેનારા મણિશંકર ઐયરની ફરીથી કોંગ્રેસમાં વાપસી થઇ છે. કોંગ્રેસે તેમનું સસ્પેશન પાછુ ખેંચવામાં આવ્યું છે.
રાજ્યમાં આવેલી સરકારી પ્રાથમિક શાળાઓમાં હવે માધ્યમિક શાળાઓ શરૂ કરવાનો નિર્ણય લેવામાં આવ્યો છે. પ્રાથમિક સ્કૂલમાં જ બીજી શિફ્ટમાં માધ્યમિક સ્કૂલ ચાલશે.ચાલુ વર્ષે રાજ્યમાં નવી 103 સરકારી માધ્યમિક શાળા શરૂ કરવા આયોજન કરવામાં આવ્યું છે.
પાસ અને પોલીસ વચ્ચે ઘર્ષણ, હાર્દિક સહીત નવ ની ધરપકડ થતાં સુરતમાં મોડી રાત્રે પથ્થરમારો, એક બસને આગચંપી અને ઠેર ઠેર ટાયરો સળગાવી વિરોધ કરવામાં આવ્યો.
23 ઓગસ્ટનો વડાપ્રધાન નરેન્દ્ર મોદીનો ગુજરાત પ્રવાસ યથાવત, રાષ્ટ્રીય શોક પૂરો થયા પછીના બીજા જ દિવસે મોદીનો ગુજરાતમાં પ્રથમ જાહેર કાર્યક્રમ યોજાશે.
રાજકોટ જુના યાર્ડમાં મગફળી ભરવા ખરીદાયેલા 15.57 કરોડના ખાલી બારદાનના રોકડા કર્યાનું બહાર આવતાં નવા કૌભાંડનો ઘટસ્ફોટ થયો.
Posted on August 20, 2018 by ashwinPosted in દૈનિક સમાચાર
વિક્રમ સંવત ૨૦૭૪ શ્રાવણસુદ નોમ
કેરળમાં આકાશી તાંડવથી તબાહી, ખોરાક, પીવાનું પાણી અને દવાની તંગી. વડાપ્રધાન મોદીએ અસરગ્રસ્ત વિસ્તારનું હવાઈ નિરીક્ષણ કર્યું. કેન્દ્ર સરકારે 500 કરોડની સહાયની જાહેરાત કરી. ગુજરાત સરકારે પણ 10 કરોડની સહાયની જાહેરાત કરી.
મનમોહનસિંહની સરકારના કાર્યકાળમાં જીડીપી સૌથી વધુ 10.8% રહ્યો હતો, જ્યારે મોદી સરકારમાં જીડીપી 7.3% સુધી સીમિત રહ્યો હોવાનો ખુલાસો એક રીપોર્ટમાં કરવામાં આવ્યો છે.
પાકિસ્તાનના વડાપ્રધાનપદે ઇમરાનખાન આરૂઢ, ભારતીય ક્રિકેટર નવજોતસિંહ સિંધૂ સહીત પાક ક્રિકેટરો, પૂર્વ પત્ની પણ શપથ સમારોહમાં હાજર રહ્યા.
સતત બે વખત સંયુક્ત રાષ્ટ્રના મહાસચિવ પદે રહેલા પ્રથમ અશ્વેત આફ્રિકન કોફી અન્નાન 80 વર્ષની વયે અવસાન થયું. 2001માં શાંતિ માટે નોબલ પારિતોષિક એનાયત કરવામાં આવેલ છે.
કેરળ ઉપરાંત કર્ણાટકમાં કાવેરીમાં પૂરને લીધે કોડાગૂ-હુબલીમાં પૂરનું સંકટ ઘેરાયું, ભારે વરસાદ અને ભૂસ્ખલન ને કારણે અડધું કર્ણાટક બેહાલ.
25 ઓગસ્ટના રોજ પાસના નેતા હાર્દિક પટેલને ઉપવાસની મંજુરી ન મળતાં હવે તે નિકોલમાં ફ્રી કાર પાર્કિંગ પ્લોટમાં કાર  પર બેસીને એક દિવસના ઉપવાસની ચીમકી ઉચ્ચારી. હાર્દિકને ‘કાર’માં પ્રતિક ઉપવાસની મંજૂરી નહી.- પોલીસ
નોટબંધીને લગભગ બે વર્ષ પૂરા થવાને સમયે સુરતમાંથી 500 અને 1000 રૂ. 3.37 કરોડની  રદ થયેલ નોટો સાથે ત્રણની અટકાયત કરવામાં આવી.
ભારત-ઇંગ્લેન્ડ વચ્ચેની ત્રીજી ટેસ્ટમાં ભારતની મજબૂત શરૂઆત, વિરાટ કોહલીના 97 અને રહાણેના 81 રનની ભારતે છ વિકેટ ગુમાવી 307 રન કર્યા છે.
એશિયન ગેમ્સમાં આજે સુશીલ કુમાર અને સાક્ષી મલિક પાસેથી ભારતને મેડલની આશા, આ ઉપરાંત બજરંગ પુનિયા અને વિનેશ ફોગટ પર નજર રહેશે.
રાજ્યમાં મગફળીકાંડ તપાસ મામલે આખરે મુખ્યમંત્રી વિજયભાઈ રૂપાણી દ્વારા હાઈકોર્ટના નિવૃત જજને તપાસ સોંપવાનો નિર્ણય કર્યો.
રૂ.1800 કરોડના ‘ બીટકનેક્ટ ‘ કૌભાંડનો મુખ્ય સૂત્રધાર દિવ્યેશ દરજી દુબઈથી આવતાં દિલ્હી એરપોર્ટથી ધરપકડ કરવામાં આવી.
Posted on August 19, 2018 by ashwinPosted in દૈનિક સમાચાર
વિક્રમ સંવત ૨૦૭૪ શ્રાવણસુદ આઠમ
ભારતના ભૂતપૂર્વ વડાપ્રધાન ભારતરત્ન અટલ બિહારી બાજપેયી પંચમહાભૂતમાં વિલીન. અંતિમવિધિમાં સરકાર , વિપક્ષો સહિત અનેક દેશોના પ્રતિનિધિઓએ હાજર રહ્યા.દિવંગત નેતાના અંતિમ દર્શન માટે માનવ મહેરામણ ઉમટ્યો.
પાકિસ્તાનમાં 22મા વડાપ્રધાન તરીકે ઇમરાનખાન ચૂંટાયા, આજે શપધવિધિ. સંસદમાં ઇમરાનખાનને 176 મત, શાહબાજ શરીફને માત્ર 96 મત મળ્યા.
જમ્મુ કાશ્મીરના કુપવાડા જીલ્લામાં સુરક્ષાદળો અને આંતકીઓએ સાથેની અથડામણમાં એક જવાન શહીદ, આંતકવાદીઑ ફરાર.
કેરળમાં સદીનો સૌથી ભયાનક વરસાદથી 324થી વધુ લોકોના મોત, રાજ્યની અનેક નદીઓ ગાંડીતૂર, 13 જિલ્લાઓમાં રેડએલર્ટ જાહેર.
રાજ્યમાં સર્વત્ર વરસાદનું આગમન : અમદાવાદ, ગાંધીનગરમાં ત્રણ થી ચાર ઇંચ વરસાદ, ઠેર ઠેર જળબંબાકાર. કપડવંજમાં બે કલાકમાં છ ઇંચ વરસાદ.
આજથી ઇંડોનેશિયાના જાકાર્તામાં 18મી એશિયન ગેમ્સ શરૂ થનાર છે જેમાં 45 દેશોના 11 હજારથી વધુ ખેલાડીઓ ભાગ લઈ રહ્યા છે.
ભારતના ભૂતપૂર્વ ક્રિકેટર અને કેપ્ટન અજિત વાડેકરને સંપૂર્ણ રાજકીય સન્માન સાથે અંતિમ વિદાય આપવામાં આવી. વર્ષ 1971માં વે.ઇ સામે ભારતે સૌપ્રથમ વિજય અપાવ્યો હતો.
ભારત અને ઇંગ્લેન્ડ વચ્ચે ત્રીજી ટેસ્ટ આજથી શરૂ થશે, સિરીઝ જીવંત રાખવા માટે ભારત સામે પડકાર. પાંચ ટેસ્ટ સીરીઝમાં ઇંગ્લેન્ડ 2-0થી આગળ છે.
Posted on August 18, 2018 by ashwinPosted in દૈનિક સમાચાર
વિક્રમ સંવત ૨૦૭૪ શ્રાવણસુદ સાતમ
ભારતના ભૂતપૂર્વ વડાપ્રધાન ભારતરત્ન અટલ બિહારી બાજપેયીનું 93 વર્ષની વયે AIIMSમાં સાંજે 5.05 કલાકે જીવનના અંતિમ શ્વાસ લીધા. તેઓ 11 જુન 2018થી AIIMS હોસ્પિટલમાં દાખલ હતા.1996માં પ્રથમ વખત તેઓ વડાપ્રધાન બન્યા હતા.
ભૂતપૂર્વ વડાપ્રધાન અટલ બિહારી બાજપેયીના અવસાનથી વડાપ્રધાન સહીત વિરોધપક્ષના નેતાઓ સહીત અનેક લોકોએ દુઃખ વ્યક્ત કર્યું. આજે સાજે 4.00 કલાકે અંતિમવિધિ કરવામાં આવશે.
ભૂતપૂર્વ વડાપ્રધાન અટલ બિહારી બાજપેયીના અવસાનથી કેન્દ્ર સરકારે સાત દિવસનો શોક જાહેર કર્યો. દિલ્લી, ઉત્તરપ્રદેશ અને ગુજરાત સહીત અનેક રાજ્યોએ તેમના માનમાં આજે રજા જાહેર કરી અને સાત દિવસનો શોક જાહેર કર્યો છે.
ભૂતપૂર્વ વડાપ્રધાન અટલ બિહારી બાજપેયીના અવસાનથી વડાપ્રધાન નરેન્દ્ર મોદીનો 23 ઓગસ્ટનો ગુજરાતનો પ્રવાસ રદ કર્યો છે.
અમેરિકા, ચીન, બાંગ્લાદેશ અને પાકિસ્તાને ભૂતપૂર્વ અટલ બિહારી બાજપેયીના અવસાનથી દુઃખ વ્યક્ત કરી શ્રધ્ધાંજલિ આપી.
રાજ્યમાં વરસાદની સિસ્ટમ સક્રિય- અમદાવાદ, ખેડા, તાપી, છોટાઉદેપુર અને ગાંધીનગર સહીત અનેક વિસ્તારોમાં વરસાદનું આગમન, આગામી 72 કલાકમાં ભારે વરસાદની આગાહી કરવામાં આવી છે.
મહેસાણા સાગરદાણ કૌભાંડમાં દૂધસાગર ડેરીના ભૂતપૂર્વ ચેરમેન વિપુલ ચૌધરીને  કરોડો રૂપિયાનું  સંઘને નુકસાન માટે જવાબદાર ઠેરવ્યા.
ગુજરાત વિધાનસભાનું સત્ર આગામી 18 અને 19 સપ્ટેમ્બર દરમ્યાન બે દિવસનું ચોમાસું સત્ર મળશે.
જેતપુરના પેઢલા મગફળીકાંડમાં મગન ઝાલાવાડિયાને છ દિવસના રિમાન્ડ કોર્ટે મંજુર કર્યા, દીપક બોડાના પણ ચાર દિવસના રિમાન્ડ કોર્ટે મંજુર કર્યા.
Posted on August 17, 2018August 17, 2018 by ashwinPosted in દૈનિક સમાચાર
વિક્રમ સંવત ૨૦૭૪ શ્રાવણસુદ છઠ્ઠ
72માં સ્વાતંત્ર્ય પર્વ નિમિત્તે વડાપ્રધાન નરેન્દ્ર મોદીએ લાલ કિલ્લા ખાતેથી ધ્વજવંદન કર્યું, વડાપ્રધાન દ્વારા આયુષ્માન ભારત યોજનાની જાહેરાત, 10 કરોડ લોકોને આ યોજનાનો લાભ મળશે.
ભારતીય ક્રિકેટના ભૂતપૂર્વ ક્રિકેટર અજીત વાડેકરનું 77 વર્ષની વયે અવસાન થયું.
ભારતના ભૂતપૂર્વ વડાપ્રધાન અટલ બિહારી બાજપેયીની તબિયત નાજુક, વડાપ્રધાન નરેન્દ્ર મોદી અને ઉપરાષ્ટ્રપતિ વૈક્યાનાયડુએ દિલ્લીમાં એઈમ્સમાં મુલાકાત લઇ સ્વાસ્થ્ય અંગે જાણકારી મેળવી.
રાજ્યકક્ષાની 72 સ્વાતંત્ર્યપર્વની ઉજવણી સુરેન્દ્રનગર ખાતે મુખ્યમંત્રી વિજય રૂપાણીના હસ્તે ધ્વજવંદન કરવામાં આવ્યું. સુરેન્દ્રનગરમાં નવી એગ્રીકલ્ચર યુનિવર્સીટી અને નવી જીઆઇડીસી શરૂ કરવાની જાહેરાત કરવામાં આવી. રાજ્યના નાયબ મુખ્યમંત્રી નીતિનભાઈ પટેલે વડોદરા ખાતે ધ્વજવંદન કર્યું હતું.
કેરળમાં ભારે વરસાદ અને પૂરથી મૃત્યુઆંક વધીને 67 થયો. હજુ પણ અનેક વિસ્તારો પાણીમાં ગરકાવ છે. કેરળના તમામ 14 જીલ્લામાં ભારે વરસાદની ચેતવણી આપવામાં આવી છે.
રાજ્યમાં આગામી ત્રણ ચાર દિવસ દરમ્યાન દક્ષિણ ગુજરાત અને સૌરાષ્ટ્ર વિસ્તારોમાં ભારે વરસાદની આગાહી કરવામાં આવી છે. માછીમારોને દરિયો ન ખેડવા ચેતવણી આપવામાં આવી છે.
આજે ગાંધીનગરમાં જીગ્નેશ મેવાણીના નેતૃત્વમાં દલિત રેલીનું બપોરે 12 કલાકે આયોજન કરવામાં આવ્યું છે.
અમેરિકાના જ્યોર્જિયાના મેકનમાં વધુ એક ગુજરાતી યુવક આણંદના અલ્પેશ પ્રજાપતિની હત્યા કરવામાં આવી. બે અશ્વેતોએ લૂંટના ઈરાદે ગોળીબાર કર્યો હોવાનું મનાય છે.
વિરોધપક્ષના નેતા પરેશ ધાનાણી મગફળીકાંડ મામલે ન્યાયિક તપાસ માટે સાબરમતી આશ્રમ ખાતે 72 કલાકના ઉપવાસ આજથી શરૂ કરશે. કોંગ્રેસના નેતાઓ પણ આ ઉપવાસમાં જોડાશે.
Posted on August 16, 2018 by ashwinPosted in દૈનિક સમાચાર
વિક્રમ સંવત ૨૦૭૪ શ્રાવણસુદ પાંચમ
દેશની બીજા નંબરની સૌથી મોટી અને 112 વર્ષ જૂની બેંક પુણેની કોસમોસ કો.ઓ.બેંકમાં સૌથી મોટી સાઈબર લૂંટ, સાત કલાકમાં 94 કરોડ રૂપિયાની તફડચી થઇ.
72માં સ્વાતંત્ર્ય દિન નિમિત્તે દેશના સાત જવાનોને શૌર્યચક્ર અને છ મહિલાઓને વીરતા પુરસ્કાર એનાયત કરવામાં આવશે. જેમાં કાશ્મીરના જવાન શહીદ ઔરંગઝેબ અને મેજર આદિત્યને શૌયચક્રથી સન્માનિત કરવામાં આવશે.
72માં સ્વાતંત્ર્ય દિને વડાપ્રધાન નરેન્દ્ર મોદી વિશ્વના સૌથી મોટા હેલ્થ પ્રોગ્રામ આયુષ્માન ભારત- નેશનલ હેલ્થ પ્રોટેક્શન સ્કીમ ( એબીએનએચપીએસ) પાઈલટ પ્રોજેક્ટની શરૂઆત કરી શકે છે.
સ્વતંત્રતા દિનની પૂર્વ સંધ્યાએ રાષ્ટ્રપતિ રામનાથ કોવિંદનું સંબોધન- દેશમાં હિંસાને કોઈ સ્થાન નથી, નિરર્થક વિવાદો બંધ કરો.
કેન્દ્રમાં મોદી સરકારની ‘ એક રાષ્ટ્ર, એક ચૂંટણી’ની દરખાસ્તને ફટકો, દેશમાં એક સાથે ચૂંટણી શક્ય નથી, આ માટે કાનૂની અને બંધારણીય ફેરફાર કરવા પડે તેમ છે.- મુખ્ય ચૂંટણી કમિશનર ઓ પી રાવત.
બહુચર્ચિત ચાર હજાર કરોડ રૂપિયાની મગફળી ખરીદી કૌભાંડના અસલી ગુનેગારો ન પકડાય તો હવે વિધાનસભાને ઘેરાવ કરવામાં આવશે.- કોગ્રેસ
રાજયના 25 પોલીસદળના અધિકારીઓને પ્રશંસનીય સેવા માટે રાષ્ટ્રપતિના હસ્તે મેડલ એનાયત થશે. આઈપીએસ અધિકારી આરબી બ્રહ્મભટ્ટને ત્રીજી વખત રાષ્ટ્રપતિ મેડલ એનાયત કરાયો છે.
Posted on August 15, 2018 by ashwinPosted in દૈનિક સમાચાર
વિક્રમ સંવત ૨૦૭૪ શ્રાવણસુદ ચોથ
લોકસભાના ભૂતપૂર્વ અધ્યક્ષ સોમનાથ ચેટર્જી 89 વર્ષની વયે હાર્ટએટેક આવવાથી અવસાન થયું. તેઓ દસ વાર સાંસદ રહી ચૂકેલા છે. તેમના પિતા નિર્મલચંદ્ર ચેટરજી હિંદુ મહાસભાના સ્થાપક હતા.
વર્લ્ડ ટ્રેડ વોરની સાથે હવે કરન્સી વોરમાં રૂપિયો ડોલર સામે રાંક બન્યો છે. રૂપિયો 110 પૈસા તૂટીને 69.93ની ઐતિહાસિક નીચી સપાટીએ ગબડ્યો છે.
ન્યૂઝ ચેનલ એબીપી અને સી વોટરના સર્વે મુજબ મધ્યપ્રદેશ, રાજસ્થાન અને છતીસગઢમાં કોંગ્રેસ સરકાર બનાવશે.
ભારતમાં રહેવાલાયક ઉત્કૃષ્ઠ સ્થળોના મામલે ટોચના સ્થાનમાં પૂર્ણે પ્રથમ ક્રમે, દિલ્લી 65 ક્રમે રહ્યું. ટોપ ટેનમાં ગુજરાતનું એકપણ શહેરનો સમાવેશ નહિ.
ઈન્ડોનેશિયાના જાકાર્તા અને પાલેમબાંગમાં 18 થી 2 સપ્ટેમ્બર સુધી 18મી એશિયન ગેમ્સ રમાશે જેમાં 45 દેશો ભાગ રહી રહ્યા છે. એશિયન ગેમ્સમાં પ્રથમ વખત ભિન –ભિન(ચકલી), આટૂગ (હરણ) અને કાકા ( ગેંડો) એમ ત્રણ જુદા જુદા પ્રાણીઓ પર બન્યા મેસ્કોટ.
હિમાચલપ્રદેશમાં ભારે વરસાદને લીધે અનેક સ્થળોએ ભૂસ્ખલન થતા 18ના મોત, 350થી વધુ યાત્રિકો ફસાયા.
રાજ્યમાં ચેઈન સ્નેચિંગ ગુનામાં હવે 10 વર્ષ સુધીની જેલની સજા અને 25000 સુધીનો દંડ થશે.- રાજ્યના ગૃહમંત્રી પ્રદીપસિંહ જાડેજા
આગામી 24 ઓગસ્ટથી રાજ્યભરમાં ‘ સેવાસેતુ’નો ચોથો તબક્કો શરૂ થશે, 12 વિભાગની 55 જેટલી વ્યક્તિલક્ષી યોજનાઓનો લાભ એક જ સ્થળે આપવામાં આવશે.
Posted on August 14, 2018 by ashwinPosted in દૈનિક સમાચાર
There are no upcoming events at this time.
શ્યામજી કૃષ્ણ વર્મા યુનિવર્સીટી
Proudly powered by WordPress Theme: Colinear by Automattic.